Runi mast holatdagi begona ayol bilan qo‘lga tushgan

«Everton» hujumchisi Ueyn Runi 18 sentabr kuni sud oldida ko‘rsatma berishi kerak bo‘ladi. Ma'lum bo‘lishicha, ingliz futbolchisi o‘ta mast holatda bo‘lgan begona qiz bilan mashina boshqarib ketayotganda qo‘lga tushgan.
U mashg‘ulotlardan keyin italyan restoraniga kirgan va u yerdagi barda 29 yoshli begona qiz bilan raqsga tushgan, spirtli ichimliklar iste'mol qilgan.
«Men juda qattiq mast holatda edim, shu boisdan ham mashina boshqara olmasdim. Biz ikki kishi edik va u rulga o‘tirishni taklif qildi. Ortimizdan politsiya kelayotganini ko‘rdik. Ueyn juda qattiq asabiylashayotgandi. Barchasi juda tez sodir bo‘ldi. 
Balki men qattiq mast bo‘lgandirman, ammo u mendek ichmagandi», - deya qizning so‘zlaridan iqtibos keltirada Mirror nashri.
Ma'lumot uchun, Runining rafiqasi ayni vaqtda uch nafar farzandi va o‘zi homilador holida Ispaniyada ta'tilni o‘tkazmoqda.